CELEX: 62011CN0559
Language: et
Date: 2011-11-07 00:00:00
Title: Kohtuasi C-559/11: Eelotsusetaotlus, mille on esitanud Rechtbank van koophandel te Antwerpen (Belgia) 7. novembril 2011 — Pelckmans Turnhout NV versus Walter Van Gastel Balen NV jt

4.2.2012   
            
            
               ET
            
            
               Euroopa Liidu Teataja
            
            
               C 32/13
            
         Eelotsusetaotlus, mille on esitanud Rechtbank van koophandel te Antwerpen (Belgia) 7. novembril 2011 — Pelckmans Turnhout NV versus Walter Van Gastel Balen NV jt
   (Kohtuasi C-559/11)
   2012/C 32/23
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank van koophandel te Antwerpen
   
      Põhikohtuasja pooled
   
   
      Hageja: Pelckmans Turnhout NV
   
      Kostja: Walter Van Gastel Balen NV, Walter Van Gastel NV, Walter Van Gastel Schoten NV, Walter Van Gastel Lifestyle NV
   
      Eelotsuse küsimused
   
   
               1.
            
            
               Kas müügikoha avamist ettevõtja poolt seitsmel päeval nädalas ja sellise lahtiolekuaja reklaamimist tuleb käsitada ettevõtjapoolse tegevuse, tegevusetuse, teguviisi või esitusviisina, kommertsteadaande, sealhulgas reklaami ja turustamisena, mis on otseselt seotud toote reklaamimise, müügi või tarnimisega tarbijatele, ja seega kaubandustavana Euroopa Parlamendi ja nõukogu 11. mai 2005. aasta direktiivi 2005/29/EÜ (1) (mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul) tähenduses?
            
         
               2.
            
            
               Kas Euroopa Parlamendi ja nõukogu 11. mai 2005. aasta direktiiviga 2005/29/EÜ (mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul) või mõne muu Euroopa Liidu õigusnormiga, näiteks ELTL artiklitega 34, 35, 49 või artikliga 56 on vastuolus siseriiklikud õigusnormid, mis sisalduvad 10. novembri 2006. aasta seaduse artiklites 8-14 ja mis — välja arvatud mõned selles seaduses nimetatud erandid — kohustavad ettevõtjat valima enda müügikohale nädalas ühe puhkepäeva, kui võtta arvesse asjaolu, et sellega keelatakse ettevõtjal automaatselt avada enda müügikoht seitsmel päeval nädalas, arvestamata seejuures, millist mõju see keeld avaldab või võib avaldada keskmisele tarbijale ning jättes arvesse võtmata, kas sellist tegevust võiks pidada ametialase hoolsuskohustuse või ausate kaubandustavade rikkumiseks ning samuti arvestamata, et tööõigusest tulenevad töötajate puhkeajad on viimastele tagatud teiste õigusnormidega vaidlusalusest seadusest sõltumatult?
            
         
      (1)  ELT L 149, lk 22.